Äisbriecher (Schëff)

En Äisbriecher ass e Schëff, dat speziell dofir gebaut oder ausstafféiert ass, fir duerch zougefruert Waasser (Mier oder Séi) fueren ze kënnen, fir sech selwer oder fir aner Schëffer ee Wee duerch d'Äis opzemaachen oder opzehalen.

 Eegenschaften 

Eng Rei vu Konditioune muss en Äisbreecher géinteniwwer normale Schëffer erfëllen:
 E soll eng Bug- oder Rompform hunn, déi net nëmmen d'Äis brécht, mä och déi gebrachen Äisbléck ënner oder iwwer d'Äisdecken dréckt, sou datt den opgemaache Waasserwee och fräi bleift;
 D'Schëffsbaussenhaut muss besonnesch stabil gebaut sinn, fir net vu den Äismassen agedréckt ze ginn; 
 D'Motorleeschtung muss héich genuch sinn, datt d'Schëff ënner schwéiere Konditioune virukënnt; 
 Propeller a Rudder musse sou beschaf sinn, datt s'um Wee duerch d'Äis net beschiedegt kënne ginn.
 Kuckt och 
 Schëff 
 Lëtzebuerger Pavillon maritime

 Um Spaweck 

Kategorie:Schëffer